BASES PARA CONCESIÓN DE AXUDAS PARA A DINAMIZACIÓN COMERCIO-TURISMO
ADMINISTRACIÓN LOCAL — Municipal — Grove, O (Subvencións e axudas, 07/02/2018)

Aprobadas na Xunta de Goberno Local do 29 de xaneiro de 2018. As presentes bases teñen por obxecto efectuar a convocatoria de subvencións para asociacións empresariais, comerciais, entidades sen ánimo de lucro e conxuntos de empresas para a realización de actividades de dinamización e promoción comercial e turística durante o ano 2018, en réxime de concorrencia competitiva, mediante a comparación das solicitudes presentadas a fin de establecer unha prelación entre estas, de acordo cos criterios de valoración fixados nesta convocatoria. Na presente convocatoria será de aplicación a normativa prevista na Lei 38/2003, do 17 de novembro, xeral de subvencións, o Regulamento de subvencións aprobado polo Real decreto 887/2006, de 21 de xullo e a Lei 7/1985, do 2 de abril, reguladora das bases de réxime local, en todo aquilo considerado como norma básica. O obxecto da presente convocatoria, que se tramita en réxime de concorrencia competitiva, é regular as bases que rexerán a concesión de subvencións para outorgar no ano 2018, para o financiamento de proxectos presentados polos posibles beneficiarios segundo as limitacións establecidas na cláusula tres. Os proxectos presentados referiranse a actividades que se desenvolvan integramente no termo municipal do Grove, dirixidas á promoción e dinamización do comercio, a hostalería e o turismo na localidade e presentadas sen ánimo de lucro. Deste xeito serán subvencionables actividades de promoción ou dinamización de iniciativas comerciais e turísticas, así como a creación e consolidación de produtos relacionados co turismo de natureza. Debe terse en conta que as presentes bases se desenvolven de xeito paralelo ao Plan Estratéxico de Turismo 2017-2020 (PET) do Concello do Grove, polo que deben contribuír ao cumprimento de obxectivos deste plan. Debe terse en conta, ademais, que os eixes fundamentais do PET xiran en torno ao medio ambiente e á gastronomía e, dun xeito máis concreto, o referido á conservación da paisaxe á potenciación do produto local.2.1. A cantidade global máxima ascende a 6.000,00 euros, que será atendida con cargo á aplicación 4312-22602 dos orzamentos municipais.2.2. A cantidade mínima a outorgar a cada beneficiario será de 500,00 euros quedando excluídos aqueles proxectos cuxo importe no acade a citada cantidade unha vez aplicados os criterios de valoración establecidos nas correspondentes cláusulas.2.3. A contía máxima para lle conceder a cada beneficiario non poderá superar o 50% do orzamento do proxecto presentado, co límite máximo de 3.000,00 euros para o total dos proxectos presentados por cada beneficiario. Poderán ser obxecto da subvención os proxectos que se desenvolvan integramente no termo municipal do Grove e que estean encamiñados á realización de accións de promoción e dinamización comercial e turística da zona. Seralles de aplicación esta convocatoria aos proxectos que se desenvolvan entre o 1 de xaneiro de 2018 e o 31 de decembro de 2018, coas limitacións establecidas na base 2.3. desta convocatoria. Os proxectos presentados poderán contar no seu desenvolvemento coa colaboración activa dunha o máis asociacións culturais ou deportivas da localidade. Dun xeito máis concreto, establécense as seguintes liñas de proxectos: Cada solicitante poderá presentar un máximo dous proxectos a esta convocatoria. Non obstante, poderá aparecer como colaborador nun máximo de tres proxectos. Será necesaria unha solicitude por cada proxecto. Quedan excluídas desta convocatorias e, polo tanto, non poderán ser obxecto de axuda as seguintes actividades: Poderán solicitar as subvencións os seguintes colectivos e grupos: En todos os casos é preciso que a totalidade dos organismos ou entidades que participan na organización da actividade, tanto o solicitante como os colaboradores, se atopen ao corrente das súas obrigas tributarias (estatal, autonómica e local) e coa Seguridade Social no momento en que realizan a solicitude. Os dous grupos poderán contar coa colaboración de asociacións culturais e deportivas do municipio para o desenvolvemento das actividades propostas. Os concesionarios das subvencións asumirán as seguintes obrigas: As solicitudes formalizaranse nos modelos e anexos normalizados que se facilitarán no Rexistro Xeral do Concello ou na páxina web www.concellodogrove.es e deberán ir acompañadas da documentación requirida. A solicitude deberá presentarse no Rexistro Xeral Electrónico do Concello do Grove ou en calquera das formas previstas no artigo 16.4 da Lei 39/2015, do 1 de outubro, do procedemento administrativo común das administracións públicas, no prazo dun mes contado a partir do día seguinte ao da publicación no Boletín Oficial da Provincia. Se a solicitude non reunise os datos esixidos ou calquera dos previstos no artigo 66 da Lei 39/2015, requirirase aos interesados para que, nun prazo de dez (10) días hábiles, emenden as anomalías advertidas ou presenten os documentos, indicando que, en caso de non facelo, teranse por desistidos e arquivaranse as solicitudes sen máis trámite. As asociacións, colectivos ou empresas interesados en obter subvencións do Concello do Grove deberán solicitalo mediante a presentación dunha instancia (Anexo I) por cada proxecto, coa documentación xenérica e a documentación específica, segundo se sinala a continuación: A tramitación destas subvencións corresponderalles aos servizos administrativos do Concello do Grove. Presentada a solicitude, comprobarase que a documentación se axuste ao establecido nas bases. Se a solicitude non reúne os requisitos establecidos na convocatoria, requirirase ao interesado para que a emende no prazo máximo e improrrogable de 10 días hábiles, indicándolle que, se non o fixer, terase por desistido da súa solicitude, logo dunha resolución. A Comisión Avaliadora estará conformada polo concelleiro ou concelleira de Turismo, un profesional do sector comercial ou turístico, un traballador/a do Concello relacionado coa área de turismo ou comercio e o/a secretario/a xeral do Concello ou un funcionario en quen delegue, que actuará con voz, pero sen voto. A Comisión Avaliadora valorará as peticións aplicando os parámetros recollidos no apartado 9. A Comisión Avaliadora poderá solicitar todos aqueles informes adicionais que considere necesarios para resolver. Unha vez establecida a puntuación de cada proxecto, realizarase o correspondente reparto de fondos en función da referida puntuación. A proposta de concesión de subvencións, así realizada, someterase á aprobación da Xunta de Goberno. A resolución adoptarase, logo dos trámites establecidos, no prazo de dous meses desde o prazo de presentación establecido na publicación da orde. Transcorrido dito prazo sen aprobarse ningunha resolución ao respecto, o solicitante poderá entender por desestimada a súa solicitude. Poderán ser obxecto de subvención, amparados na presente convocatoria, os proxectos que se axustan ao establecido nestas bases, tendo en conta os puntos obtidos en relación co custo do proxecto e o total do orzamento dispoñible, aplicando a Comisión de Valoración os seguintes criterios de puntuación: Só se admitirán como colaboradores aquelas entidades que participen activamente (organización e desenvolvemento) no proxecto presentado. A valoración do proxecto será igual para os grupos 1 e 2, tendo en conta como punto de partida que se trata de actividades sen ánimo de lucro. Deste xeito, diferenciaranse dous bloques de valoración: Neste epígrafe valoraranse os recursos achegados polas entidades solicitantes e os que serán requiridos por parte do Concello do Grove (máximo 100 puntos, mínimo de 50 puntos). Os proxectos que non acaden 50 puntos serán desestimados. Valorarase: Unha vez notificada a aprobación das axudas concedidas e realizadas as actividades ou materiais, os beneficiarios deberán xustificalas antes do 15 de decembro de 2018. Para cobraren a subvención, as entidades deberán presentar no Rexistro Xeral do Concello a seguinte documentación: As facturas que se acheguen como xustificante da subvención deberán cumprir os requisitos: No suposto de que a subvención teña destino o pagamento de persoas físicas que presten servizos retribuídos, pagamento de premios ou pagamento de axudas de custo, a entidade beneficiaria está obrigada á retención do IRPF nos límites e excepcións da lexislación que rexe. Os pagamentos a persoal retribuído, coa súa pertinente retención, xustificaranse a través da nómina correspondente, acompañadas dos TC. No caso de que se xustifique un gasto polo 100% do concedido na subvención, aboarase a totalidade da subvención. No caso de que se xustifique un gasto inferior ao 100% do concedido na subvención, aboarase a parte proporcional da subvención. As cantidades subvencionadas pagaranse atendendo ás previsións da Tesourería do Concello, e poderá anticiparse o 50% mediante unha orde da Alcaldía, sempre despois da xustificación do importe que se percibe anticipadamente. O pagamento efectuarase por orde de transferencia á conta bancaria indicada polo receptor. As axudas concedidas deberán ser devoltas ou reintegradas nos seguintes casos: Calquera dúbida que puidese xurdir en torno á interpretación destas bases será resolta polos servizos correspondentes do Concello. O órgano competente para a aprobación destas bases é a Xunta de Goberno por delegación da Alcaldía.